GPSC ยิ้มแฉ่ง ยอดขายไฟ-ไอน้ำ หนุนกำไร Q2/59 พุ่ง 45%
GPSC ยิ้มแฉ่ง กำไร Q2/59 โต 45% อยู่ที่ 686.55 ลบ. จากปีก่อนอยู่ที่ 473.70 ลบ. หลังปริมาณขายไฟ-ไอน้ำพุ่ง ขณะเดียวกันงวด 6 เดือนแรก กำไรเพิ่มขึ้น 55% อยู่ที่ 1.56 พันลบ. จากปีก่อนอยู่ที่ 1.00 พันลบ.
5 ส.ค. 2559

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิอยู่ที่  686.55 ล้านบาท หรือกำไรสุทธิ 0.46 บาทต่อหุ้น จากช่วงเดียวกันของปีก่อนที่มีกำไรสุทธิอยู่ที่ 473.70 ล้านบาท หรือมีกำไรสุทธิ 0.39 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิอยู่ที่ 1.56 พันล้านบาท หรือมีกำไรสุทธิ 1.04 บาทต่อหุ้น จากช่วงเดียวกันของปีก่อนที่มีกำไรสุทธิ 1.00 พันล้านบาท หรือมีกำไรสุทธิ 0.82 บาทต่อหุ้น
ทั้งนี้ผลประกอบการไตรมาสดังกล่าวมีกำไรสุทธิเนื่องจาก ปริมาณการขายไฟและไอน้ำเพิ่มขึ้น